
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 781 


ΑΠΟΦΑΣΕΙΣ 

Αριθμ. Φ2/33697/Δ4 

Π ρόγραμμα Σπουδών για το «Μεταλυκειακό έτος - 
τάξη μαθητείας» των αποφοίτων της ειδικότητας 
«Τεχνικός Φυτικής Παραγωγής». 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 4186/2013 (Α' 193) «Αναδιάρ¬ 
θρωση της Δευτεροβάθμιας Εκπαίδευσης και λοιπές δι¬ 
ατάξεις» και ιδίως των άρθρων 7, 9,10,12 και 14, όπως 
τροποποιήθηκαν και ισχύουν. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Τις διατάξεις του π.δ. 114/2014 (ΑΊ 81) «Οργανισμός 
του Υπουργείου Εθνικής Παιδείας και Θρησκευμάτων», 
όπως τροποποιήθηκε και ισχύει. 

4. Το π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 

5. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών Αναπληρωτών Υπουργών 
και Υφυπουργών». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών.». 

7. Τηνυπ'αριθμ. 201408/Υ1/25-11-2016 (Β' 3818) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 


στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

8. Την υπ'αριθμ. 36618/Γ2/30-03-2007 (Β' 940) απόφα¬ 
ση της Υπουργού Εθνικής Παιδείας και Θρησκευμάτων 
«Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της αντι¬ 
στοιχίας μεταξύ τους». 

9. Την υπ' αριθμ. 131149/Γ2/18-08-2014 (Β' 2298) 
απόφαση του Υφυπουργού Παιδείας και Θρησκευμά¬ 
των «Καθορισμός αντιστοιχιών των κύκλων, τομέων και 
ειδικοτήτων των ΕΠ Α.Λ. του ν. 3475/2006 (Α' 146) με τις 
ομάδες προσανατολισμού, τους τομείς και τις ειδικότητες 
των ΕΠΑ.Λ. του ν. 4186/2013 (Α' 193)». 

10. Την υπ'αριθμ. Φ20/82041/Δ4/20-5-2016 (Β' 1489) 
απόφασης του Υπουργού Παιδείας, Έρευνας και Θρη¬ 
σκευμάτων «Καθορισμός τωνΤομέων και των Ειδικοτήτων 
των Επαγγελματικών Λυκείων (ΕΠΑ.Λ.) του ν. 4386/2016 
(Α' 83) και της αντιστοιχίας μεταξύ τους». 

11. Την υπ' αριθμ. Φ7/179513/Δ4/26-10-2016 (Β' 3529) 
απόφαση του Υπουργού Παιδείας, Έρευνας και Θρησκευ¬ 
μάτων περί «Οργάνωσης και λειτουργίαςτμημάτων «Μετα- 
λυκειακού έτους-τάξης μαθητείας» των αποφοίτων ΕΠΑ.Λ.». 

12. Την τελική έκθεση «Υλοποίηση Μαθητείας στα κρά¬ 
τη μέλη της Ευρωπαϊκής Ένωσης», Ευρωπαϊκή Επιτροπή, 
Γενική Διεύθυνση Απασχόλησης, Κοινωνικών Υποθέσεων 
και ένταξης, Μονάδα Έ3 (2012). 

13. Την με αριθμ. 46/24-11-2016 πράξη του Δ.Σ. του 
Ινστιτούτου Εκπαιδευτικής Πολιτικής. 

14. Την υπ'αριθμ. 26412/16-2-2017 (Β' 490) απόφαση 
του Υφυπουργού Παιδείας, Έρευνας και Θρησκευμάτων 
«Πλαίσιο Ποιότητας Προγραμμάτων Σπουδών της ΕΕΚ». 

15. Την υπ'αριθμ. 26381/16-02-2017 (Β' 490) κοινή 
απόφαση του Υπουργού Παιδείας, Έρευνας και Θρη¬ 
σκευμάτων, Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Οικονομίας και Ανάπτυξης, και 
Υγείας «Υλοποίηση ΜεταλυκειακούΈτους-Τάξη Μαθη¬ 
τείας αρμοδιότητας ΥΠ.Π.Ε.Θ.». 

16. Την με αριθμ. πρωτ. 30400/Β1 /Φ7/199/23-02-2017 
εισήγηση του Προϊσταμένου της Γενικής Διεύθυνσης Οι¬ 
κονομικών Υπηρεσιών του Υπουργείου Παιδείας, Έρευ¬ 
νας και Θρησκευμάτων. 

17. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τεύχος Β'781/13.03.2017 


Καθορίζουμε το πρόγραμμα σπουδών για το «Μεταλυ- 
κειακό έτος - τάξη μαθητείας» των αποφοίτων της ειδι¬ 
κότητας «Τεχνικός Φυτικής Παραγωγής», ως ακολούθως: 

ΠΕΡΙΓΡΑΦΗ ΕΠΑΓΓΕΛΜΑΤΙΚΩΝ ΠΡΟΣΟΝΤΩΝ 
ΤΩΝ ΑΠΟΦΟΙΤΩΝ ΤΗΣ ΕΙΔΙΚΟΤΗΤΑΣ 
«ΤΕΧΝΙΚΟΣ ΦΥΤΙΚΗΣ ΠΑΡΑΓΩΓΗΣ» 

1. ΓΕΝΙΚΕΣ ΟΔΗΓΙΕΣ ΓΙΑ ΤΗΝ ΕΦΑΡΜΟΓΗ ΤΟΥ ΠΡΟ¬ 
ΓΡΑΜΜΑΤΟΣ ΣΠΟΥΔΩΝ 

Η παρακολούθηση του εργαστηριακού μαθήματος της 
ειδικότητας «Τεχνικός Φυτικής Παραγωγής» είναι υπο¬ 
χρεωτική για όλους/-ες τους/τις εκπαιδευόμενους/-ες 
(7 ώρες την εβδομάδα) και διεξάγεται στη σχολική μο¬ 
νάδα του ΕΠΑ.Λ. ή του Ε.Κ. Το «Πρόγραμμα Εκπαίδευ¬ 
σης στο χώρο εργασίας - Μαθητεία σε εργασιακό χώρο» 
αφορά σε εκπαίδευση στο χώρο εργασίας διάρκειας (28) 
ωρών εβδομαδιαίως, επιμερισμένο τουλάχιστον σε τέσ¬ 
σερις (4) ημέρες για ένα σχολικό έτος. 

1.1 Σκοπός 

Το Πρόγραμμα Σπουδών του εργαστηριακού μαθή¬ 
ματος για το μεταλυκειακό έτος - τάξη μαθητείας της 
ειδικότητας «Τεχνικός Φυτικής Παραγωγής» αποσκοπεί 
στην απόκτηση ή τη βελτίωση εξειδικευμένων γνώσεων, 
επαγγελματικών δεξιοτήτων και ικανοτήτων που καθι¬ 
στούν ομαλότερη την μετάβαση των εκπαιδευομένων 
από τη σχολική μονάδα στο χώρο εργασίας. 

1.2 Στόχοι 

Ο στόχος του Προγράμματος Σπουδών είναι διττός. 
Στοχεύει: 

α) στην εκμάθηση και εφαρμογή σύγχρονων καλλιερ¬ 
γητικών τεχνικών και μεθόδων συνεκτιμώντας την επιτυ¬ 
χία της καλλιέργειας, το κόστος της παραγωγής αλλά και 
την ευαισθησία των οικοσυστημάτων στις επιτελούμενες 
περιβαλλοντικές αλλαγές και 

β) στην εκμάθηση σύγχρονων μεθόδων για επιτυχή 
επίτευξη του «επιχειρείν στη γεωργία» όπως η πρόσβαση 
στη σύγχρονη γνώση, η υλοποίηση σχεδίων βελτίωσης 
και η αξιολόγηση χρηματοδοτούμενων προγραμμάτων. 

Με τη μεταφορά της πλέον σύγχρονης επιστημονι¬ 
κής γνώσης επιχειρείται η καταγραφή των επιδράσεων 
των διαφόρων τεχνικών στη γεωργία, στην παραγωγή, 
ποιότητα και διαθεσιμότητα των γεωργικών προϊόντων. 
Υιοθετούνται αλλαγές που μπορούν να εξασφαλίσουν 
την επάρκεια και ασφάλεια των γεωργικών προϊόντων 
και επιπλέον οι πιθανές ανάδρομες δράσεις στις περιβαλ¬ 
λοντικές και κοινωνικοοικονομικές συνθήκες. Στη λογική 
της αειφόρου γεωργίας εντάσσονται και πρακτικές για 
τη διασφάλιση της ασφάλειας και υγείας του παραγωγού 
και του καταναλωτή (μείωση της χρήσης αγροχημικών 
κ.λπ.), την αποφυγή μείωσης της γονιμότητας των εδα¬ 
φών ή διάβρωσης τους, τη διατήρηση της αρδευτικής 
επάρκειας και καταλληλότητας χρήσης του νερού κ.ά. 

Επιδιώκεται η αξιοποίηση των ΝέωνΤεχνολογιών στη 
Γεωργία και η επιλογή μεθόδων εμπορίας και διαφήμι¬ 
σης των παραγόμενων γεωργικών προϊόντων. Απώτε¬ 
ρος στόχος είναι ο αγροτικός τομέας να αποτελέσει έναν 
σημαντικό πυλώνα ανάπτυξης, με ένα επιχειρησιακά 
προσανατολισμένο και ειδικά καταρτισμένο ανθρώπι¬ 
νο δυναμικό, με εξωστρέφεια, με ποιοτική διατροφική 


αυτάρκεια για τη χώρα και με σεβασμό στις αρχές της 
Αειφόρου Ανάπτυξης. 

1.3 Δομή-Διάρκεια 

Το Πρόγραμμα Σπουδών που ακολουθεί έχει σχεδι¬ 
αστεί για υλοποίηση μαθητείας διάρκειας 203 ωρών 
συνολικά. Η δομή του είναι αρθρωτή και συνίσταται 
από επιμέρους μαθησιακά πεδία, που καλύπτουν το 
εύρος του αντικειμένου. Ειδική βαρύτητα δίνεται στην 
ανάδειξη των δεξιοτήτων των εκπαιδευομένων, στην 
καλλιέργεια κριτικής σκέψης καθώς και στην ανάληψη 
πρωτοβουλιών για βελτίωση των ικανοτήτων τους, που 
σχετίζονται με την επίλυση προβλημάτων. 

Επιδίωξη του παρόντος Προγράμματος Σπουδών εκτός 
απάτην κάλυψη του εύρους του γνωστικού αντικειμένου 
αποτελεί και η ευελιξία. Ως εκ τούτου, 161 ώρες κατανέ- 
μονται ενδεικτικά στα επτά επιμέρους μαθησιακά πεδία 
σε αναλογία με το εύρος τους, και 42 ώρες στη «Ζώνη 
Ευέλικτου Προγράμματος μαθητείας». Η ενότητα με τίτλο 
«Ζώνη Ευέλικτου Προγράμματος Μαθητείας» προστίθε¬ 
ται με σκοπό να δώσει στην Ενισχυτική Εργαστηριακή 
Εκπαίδευση του «Μεταλυκειακού έτους-τάξης Μαθητεί¬ 
ας» στοιχεία ευελιξίας σε ειδικές εκπαιδευτικές ανάγκες 
και ενδιαφέροντα των μαθητών/-τριών αλλά και στοιχεία 
προσαρμοστικότητας του Προγράμματος Σπουδών σε 
τοπικές ή άλλου τύπου ιδιαιτερότητες. Πιο συγκεκριμένα, 
προτείνεται η διάρκεια της να μην υπερβαίνει το 20% των 
ωρών του συνολικού προγράμματος, ήτοι 42 ώρες (σε 
σύνολο 203 ωρών). Οι εκπαιδευτικοί-κατά την κρίση τους 
και μετά από διερεύνηση των εκπαιδευτικών αναγκών 
των μαθητών/-τριών- καλούνται να αξιοποιήσουν αυτές 
τις ώρες είτε στο τέλος του Προγράμματος είτε εμβόλιμα 
μεταξύ των υπολοίπων ενοτήτων. Στο πλαίσιο της Ζώνης 
Ευέλικτου Προγράμματος Μαθητείας δύνανται είτε να 
εξειδικεύονται περαιτέρω στοιχεία του υπολοίπου προ¬ 
γράμματος είτε να εισάγονται νέα στοιχεία που σχετίζο¬ 
νται με την ειδικότητα. Τονίζεται ότι για την πιστοποίηση 
των μαθητευομένων το περιεχόμενο των εν λόγω ωρών 
δεν θα πρέπει να λαμβάνεται υπόψη αλλά να βασίζεται 
στο περιεχόμενο των υπολοίπων (161) ωρών. 

Επιπροσθέτως, τα μαθησιακά πεδία έχουν προταθεί 
σε κάποια σειρά. Ωστόσο, η προτεινόμενη σειρά των 
μαθησιακών πεδίων καθώς και ο αριθμόςτων ωρών ανά 
ενότητα, μπορεί να τροποποιηθεί χωρίς να παραβιαστεί 
από τον/την εκπαιδευτικό λαμβάνοντας υπόψη τις ιδι¬ 
αιτερότητες του γνωστικού αντικειμένου που προϋπο¬ 
θέτει την εφαρμογή κάποιων τεχνικών/πρακτικών στην 
ύπαιθρο και κατά συνέπεια οι καιρικές συνθήκες μπορεί 
να αποτελέσουν περιοριστικό παράγοντα στην ανάπτυ¬ 
ξη του. Επίσης, συνεκτιμήθηκε ότι η περίοδος έναρξης 
της μαθητείας σε μια περιοχή μπορεί να συμπίπτει με 
περίοδο συγκομιδής κάποιας καλλιέργειας, ενώ σε μια 
άλλη περιοχή με την περίοδο σποράς ή κάποιας άλλης 
καλλιεργητικής φροντίδας. 

Παράμετροι όπως, η υπευθυνότητα, η κριτική σκέψη, 
η αγαστή συνεργασία, η επικοινωνία, η διασφάλιση της 
ποιότητας, η τήρηση διαδικασιών ασφάλειας και υγείας, 
ο σεβασμός στο περιβάλλον και στις αρχές της Αειφό¬ 
ρου Ανάπτυξης διαχέονται οριζόντια στο σχεδίασμά του 
παρόντος Προγράμματος Σπουδών 

1.4 Ερευνητικές μέθοδοι και εργαλεία 

Η εφαρμογή του παρόντος Προγράμματος Σπουδών 
προτείνεται να επικεντρωθεί σε δύο κύριες παιδαγωγικές 
κατευθύνσεις, στη συνεργατική μάθηση και στη μαθη- 
τοκεντρική προσέγγιση (όπου οι μαθητές παρακινού¬ 
νται και καλούνται να αναρωτηθούν, να διερευνήσουν 
αίτια και συνέπειες, να καταγράψουν, να συγκρίνουν, 
να προτείνουν, να δράσουν, να δημιουργήσουν και να 
ευαισθητοποιηθούν). Ως εκ τούτου, προτείνεται ο/η 
εκπαιδευτικός να αξιοποιήσει διδακτικές μεθόδους και 
εργαλεία όπως: βιβλιογραφική/διαδικτυακή έρευνα και 
συζήτηση, καταιγισμός ιδεών, παιχνίδι ρόλων, χάρτες 
εννοιών, ασκήσεις επί χάρτου, αναλογίες και μοντέλα, 
επισκέψεις και εργασία στο πεδίο και εργαστηριακή 
άσκηση δίνοντας την ευκαιρία στους μαθητές να αυτε- 
νεργήσουν και να αποκτήσουν ή να αναδείξουν περισ¬ 
σότερες ικανότητες, δεξιότητες και στάσεις. Ιδιαίτερη 
έμφαση θα πρέπει να δοθεί στην ασφαλή προσέγγιση 
βασικών εννοιών που αφορούν στη θεματολογία του 
εργαστηριακού μαθήματος μέσω εφαρμογών και πα¬ 
ραδειγμάτων, απόκτηση πρακτικών δεξιοτήτων με το 
χειρισμό εργαλείων και μηχανημάτων και στη βιβλιο- 
γραφική/διαδικτυακή αναζήτηση. 

1.4 Υλικά και μέσα 

Εξοπλισμός εργαστηρίου Γεωπονίας, Η/Υ σύνδεση με 
το διαδίκτυο, Τεχνικά εγχειρίδια κατασκευαστών, φυλ¬ 
λάδια κ.ά.. 

2. ΠΕΡΙΓΡΑΜΜΑ ΕΠΑΓΓΕΛΜΑΤΟΣ 

Οι απόφοιτοιΛες της ειδικότητας «Τεχνικός Φυτικής 
Παραγωγής», μετά την ολοκλήρωση του μεταλυκειακού 
έτους μαθητείας, θα είναι σε θέση να: 

• Επιλέγουν με οικονομικά κριτήρια τον κλάδο της φυ¬ 
τικής παραγωγής που θα ενασχοληθούν, ανάλογα με τις 
υπάρχουσες συνθήκες. 

• Οργανώνουν παραγωγικές επεμβάσεις, ελαχιστοποι¬ 
ώντας το κόστος. 

• Παρακολουθούν τις εξελίξεις της αγροτικής πολιτι¬ 
κής. 

• Αξιολογούν προσεκτικά ενδεχόμενες επενδύσεις 
στον αγροτικό τομέα. 

• Ασκούν γεωργία με σύγχρονες μεθόδους, ήπιες και 
φιλικές προς το περιβάλλον. 

• Λαμβάνουν μέτρα για την ελαχιστοποίηση των κιν¬ 
δύνων παραγωγής. 


■ Επιλέγουν και συντηρούν τα κατάλληλα γεωργικά 
εργαλεία και μηχανήματα για τις εργασίες τους. 

• Επιλέγουν και συντηρούν τις κατάλληλες γεωργικές 
εγκαταστάσεις κατά περίπτωση. 

• Εκτελούν αυτόνομη επιχειρηματική παραγωγή βασι¬ 
κών αγροτικών προϊόντων. 

■ Οργανώνουν και να κατευθύνουν με επιτυχία την 
γεωργική τους εκμετάλλευση. 

• Τηρούν διαδικασίες διασφάλισης ποιότητας. 

• Χρησιμοποιούν την επιστημονική γνώση (τεχνική + 
οικονομική) για την επίτευξη του καλύτερου δυνατού 
αποτελέσματος. 

3. ΓΕΝΙΚΕΣ ΙΚΑΝΟΤΗΤΕΣ-ΧΑΡΑΚΤΗΡΙΣΤΙΚΑ 

Οι γενικές ικανότητες και τα χαρακτηριστικά που θα 
πρέπει να διαθέτουν οι απόφοιτοιΛες της ειδικότητας 
«Τεχνικός Φυτικής Παραγωγής», μετά την ολοκλήρωση 
του έτους μαθητείας θα είναι: 

• Ικανοποιητικό επίπεδο γνώσης ξένης γλώσσας, απα¬ 
ραίτητη προϋπόθεση για την αξιοποίηση πληροφοριών 
από το διαδίκτυο, οδηγιών από ξενόγλωσσα φυλλάδια, 
επικοινωνία με συναδέλφους. 

■ Γνώσεις χειρισμού Η/Υ (\Λ/ίηάονν5, \Λ/οιτΙ, ΕχοθΙ, 
Ιηΐθίτίθΐ κ.λπ.), απαραίτητες στην αρχειοθέτηση, κα¬ 
ταχώριση, λήψη πληροφοριών και δεδομένων για την 
εύρυθμη λειτουργία της επιχείρησής του και στη χρήση 
λογισμικών για τον εκσυγχρονισμό των εργασιών του. 

■ Μεθοδικότητα και οργάνωση στην εκτέλεση των 
διαφόρων καλλιεργητικών εργασιών. 

• Προσοχή και υπευθυνότητα στον χειρισμό γεωργικών 
εργαλείων, μηχανημάτων και σκευασμάτων τηρώντας 
τους κανόνες ασφάλειας και υγείας. 

• Κρίση στον σχεδίασμά και στην εκτέλεση διαφόρων 
καλλιεργητικών εργασιών καθώς και στην εφαρμογή 
γεωργικών σκευασμάτων με γνώμονα το σεβασμό στο 
περιβάλλον και στις αρχές της αειφόρου ανάπτυξης. 

• Επίγνωση της ευθύνης του έργου και της συνεισφο¬ 
ράς τους στον τομέα της αγροτικής οικονομίας. 

• Διάθεση πνεύματος συνεργασίας, ομαδικότητας, 
επικοινωνίας. 

• Κριτική σκέψη και ικανότητα στη λήψη πρωτοβου¬ 
λιών για την επίτευξη του καλύτερου δυνατού αποτε¬ 
λέσματος. 

• Επιχειρηματική συνείδηση. 

ΑΝΑΘΕΣΗ ΕΡΓΑΣΤΗΡΙΑΚΟΥ ΜΑΘΗΜΑΤΟΣ 

Το Εργαστηριακό Μάθημα ανατίθεται σε εκπαιδευτικούς που στην αντίστοιχη ειδικότητα της Γ'τάξηςτου ΕΠΑ.Λ. 
έχουν τουλάχιστον δύο μαθήματα ειδικότητας σε Α' ανάθεση, σύμφωνα με την εκάστοτε ισχύουσα υπουργική 
απόφαση καθορισμού αναθέσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Μαρτίου 2017 
Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























